Diari Oficial de la Generalitat Valenciana


Sumari del DOGV 5454, del 20-02-2007 (2007/2190)

DECRET 22/2007, de 16 de febrer, del Consell, pel qual es modifica el Decret 120/2003, d'11 de juliol, del Consell, pel qual es va aprovar el Reglament Orgànic i Funcional de la Conselleria de Benestar Social.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/02/16/22/dof/vci/html**

### Dades del document

Número de DOGV
:   5454

Data del DOGV
:   20-02-2007

Secció del DOGV
:   I. DISPOSICIONS GENERALS

Número del document
:   2007/2190


Data del document
:   16-02-2007

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * Conselleria Benestar Social
    * reglament intern
    * administració regional
    * legislació

El Decret 131/2004, de 27 d'agost, del Consell, determina el nombre i la denominació de les conselleries amb competències executives en què s'organitza l'administració de la Generalitat.  
El Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a la conselleries amb competències executives, atribuïx a la Conselleria de Benestar Social les competències en matèria de polítiques de prestació sociosanitària, immigració, servicis socials, discapacitats, família, menor i adopcions, joventut i dona.  
D'un altre costat, el Decret 133/2004, de 3 de setembre, del Consell, establix l'estructura orgànica de la Presidència i de les conselleries de l'administració de la Generalitat, instaurant les secretaries autonòmiques com a òrgans superiors dels departaments, que actuen sota la dependència directa dels seus màxims responsables. Així mateix, l'esmentat decret obliga el Consell, en la seua disposició final primera, a l'aprovació dels reglaments orgànics i funcionals.  
El Decret 120/2003, d'11 de juliol, del Consell, va aprovar el Reglament Orgànic i Funcional de la Conselleria de Benestar Social, atribuint a la Secretaria Autonòmica de Prestacions Sociosanitàries les funcions en matèria de coordinació de la política social i de posada en marxa de l'organisme de prestacions sociosanitàries.  
En el present moment, en què la Conselleria de Benestar Social gestiona moltes més matèries d'atenció a les persones dependents, a través de l'Àrea de Coordinació, que presta el seu suport a la Secretaria Autonòmica de Prestacions Sociosanitàries, es considera necessari dictar una nova norma que regule les competències pròpies de la dita Àrea de Coordinació.  
Per tot això, d'acord amb el que establixen els articles 35.f) i 70 de la Llei de Govern Valencià, a proposta de la consellera de Benestar Social i amb la deliberació prèvia del Consell, en la reunió del dia 16 de febrer de 2007,  
DECRETE  
Article únic  
Modificar l'article 9 del Decret 120/2003, d'11 de juliol, del Consell, pel qual es va aprovar el Reglament Orgànic i Funcional de la Conselleria de Benestar Social, que queda redactat de la manera següent:  
"Article 9. De la Secretaria Autonòmica de Prestacions Sociosanitàries  
1. Sota l'autoritat del conseller, la Secretaria Autonòmica de Prestacions Sociosanitàries és l'òrgan superior de la Conselleria de Benestar Social que exercirà les funcions que li atribuïx l'article 74 de la Llei de Govern Valencià en matèria de direcció i execució de la política social; coordinarà l'acció de les distintes conselleries en esta matèria i la prestació dels servicis necessaris.  
Li correspon dirigir i coordinar els centres directius que s'adscriguen davall la seua dependència, així com les unitats administratives integrades en estos. Igualment realitzarà les actuacions necessàries per a la coordinació i posada en funcionament de l'organisme de prestacions sociosanitàries que coordinarà, així mateix, les polítiques sociosanitàries de les distintes conselleries.  
2. De la Secretaria Autonòmica de Prestacions Sociosanitàries depenen les direccions generals d'Immigració, de Servicis Socials, d'Integració Social de Discapacitats, de la Família, Menor i Adopcions, i de la Dona.  
Per al compliment de les seues funcions, la Secretaria Autonòmica de Prestacions Sociosanitàries comptarà amb una Àrea de Coordinació i Atenció a la Dependència, encarregada de prestar suport a la Secretaria Autonòmica en les funcions atribuïdes en matèria de coordinació de la política social, de la gestió de les condicions bàsiques de promoció de l'autonomia personal i d'atenció a les persones en situació de dependència i de la posada en marxa de l'organisme de prestacions sociosanitàries".  
DISPOSICIONS FINALS  
Primera  
Es faculta la consellera de Benestar Social per a dictar totes les disposicions que requerisca el desplegament i l'execució del present decret, en compliment del que disposa l'article 71 de la Llei de Govern Valencià.  
Segona  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
Valencia, 16 de febrer de 2007  
El president de la Generalitat,  
FRANCISCO CAMPS ORTIZ  
La consellera de Benestar Social,  
ALICIA DE MIGUEL GARCÍA


Còpia Permalink ELI